stanford-oval/wikipedia huggingface dataset:
Assassin’s Creed Mirage
Pelaaminen

Aiempaan toimintapainotteiseen Assassin’s Creed Valhallaan verrattuna peli palaa sarjan juurille ja painottaa hiiviskelyä ja ketteryyttä. Peli sijoittuu aikaan sata vuotta ennen assassiinien veljeskunnan perustamista ja noin 300 vuotta ennen sarjan ensimmäisen pelin tapahtumia. Pelissä ei ole nykyaikaan sijoittuvia osuuksia eikä paljoa tieteisfiktiota. Peli keskittyy Basim Ibn Ishaqin tarinaan, joka on nuori varas Bagdadissa.
Vastaanotto

Peli sai IGN:n arvostelussa arvosanaksi 8/10. Juonta kutsuttiin liiallisen yksinkertaiseksi ja hahmot ovat enimmäkseen unohdettavia.
Aiheesta muualla

Kuvia tai muita tiedostoja aiheesta Assassin’s Creed Mirage Wikimedia Commonsissa
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze
BDI-kysely

BDI-kysely eli Beckin depressiokysely (engl. Beck Depression Inventory) on laajalti  masentuneisuuden seulontaan, kliiniseen arviointiin ja seurantaan käytetty kliinisen psykologian ja psykiatrian mittaristo. Sen kehitti amerikkalainen psykiatri Aaron T. Beck työryhmineen. Kyselyn pätevyyttä ja toistettavuutta on selvitetty monin vertailututkimuksin, joita on tehty myös Suomessa.
BDI-lomaketta voivat käyttää niin koulutetut arvioijat kuin omaa masennustaan pohtivat henkilöt omatoimisesti. On huomattava, että Beckin depressiokyselystä on useita eri versioita. Vaikka kyselyn kokonaispistemäärän laskeminen on helppoa, kyselyn syvällisempi tulkinta vaatii koulutusta ja kokemusta.  Pelkästään BDI-kyselyn antaman pistemäärän perusteella ei kliinistä masennusdiagnoosia voi tehdä.
BCoV-rokote

BCoV-rokotteella tarkoitetaan naudan koronavirus- eli BCoV-tartunnalta suojaavia rokotteita. Virustartunta ilmenee naudoilla.
BCoV-rokotteita on saatavilla muun muassa lihakseen tai ihon alle pistettävinä yhdistelmärokotteina muun muassa kauppanimillä Rotavec Corona, ScourGuard, Guardian ja Calf-guard. Rokotteet tulee antaa useaan kertaan muutaman viikon välein ennen täyden suojan kehittymistä. Yhdistelmärokotteista eräs suojaa esimerkiksi tietyiltä naudan rotaviruksilta (serotyypit G6 ja G10) ja tietyltä Escherichia coli -bakteerikannalta (K99-kanta), ja se voidaan antaa täysikasvuisille naudoille tai vasikoille. BCoV-rokote on saatavilla myös vain vasikoille tarkoitettuna nenäsuihkeena (kauppanimi Bovilis), joka ei suojaa muilta taudinaiheuttajilta.
BCoV on levinnyt kaikkialle maailmaan. Se tarttuu ulosteiden ja nenän eritteiden kautta naudasta nautaan. Se voi aiheuttaa suoliston, ylä- tai alahengitysteiden infektion aiheuttaen esimerkiksi yskää, kuumetta, nenävuotoa tai pahimmillaan keuhkokuumeen. Suolistoinfektio aiheuttaa muun muassa ripulia tai veriripulia. Esimerkiksi täysikasvuisilla naudoilla tartunnan itämisaika on 2–8 päivää ja taudin kesto 1–2 viikkoa. Vaikka tartunta aiheuttaa täysikasvuisille naudoille usein vakavia oireita, on kuolleisuus BCoV-infektioon alle 2 %.
Burkina Faso kesäolympialaisissa 2016

Burkina Faso osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi judoka Rachid Sidibé.
Joukkue > Judo

Rachid Sidibé – miesten yli 100 kg
Joukkue > Uinti

Thierry Sawadogo – miesten 50 m vapaauinti
Angelika Ouedraogo – naisten 50 m vapaauinti
Joukkue > Yleisurheilu

Marthe Koala – naisten 100 m aidat
Hugues Fabrice Zango – miesten kolmiloikka
August Vatanen

| August Vatanen> Kansanedustaja |
| --- | --- |
 2.2.1914–3.4.1917  
Ryhmä/puolue:  SDP
Vaalipiiri:  Uusimaa
Henkilötiedot
Syntynyt: 24. maaliskuuta 1856 Karttula
Kuollut: 10. huhtikuuta 1923 (67 vuotta) Helsinki
Ammatti:  työmies, puoluetoimitsija
August Veli Vatanen (24. maaliskuuta 1856 Karttula – 10. huhtikuuta 1923 Helsinki) oli suomalainen työmies, agitaattori ja kansanedustaja.
Elämä

Vatasen vanhemmat olivat torppari Johan Vatanen ja Maria Eskelinen. Vatanen oli ensin paimenena ja renkinä ja työskenteli sitten kivityömiehenä Helsingissä, Ruotsissa, Norjassa ja Venäjällä 1871–1904. Vatanen kiersi jo ennen sosialidemokraattisen puolueen perustamista ympäri maata myyden sosialistista kirjallisuutta, levittäen Työmies-lehteä ja toimien puhujana aina kun siihen tuli tilaisuus. Kun sosialidemokraattinen puolue perustettiin 1899 Vatanen jatkoi tätä työtään puoluetoimikunnan suosittamana ja sai pientä korvausta työstään puolueelta ja Työmies-lehdeltä. Vatanen ei ollut käynyt kouluja vaan hän oli hankkinut tietonsa itseopiskelulla. Kirjoitustaidon hän oppi vasta aikuisena Matti Kurikan toimiessa opettajana. Bobrikovin aikana Vatanen oli jonkin aikaa vankilassa toimintansa takia. Sosialidemokraattinen puolue myönsi hänelle myöhemmin pienen vuotuisen korvauksen siitä työstä jota hän oli tehnyt varsinkin maaseudun työväen parissa. Vatanen toimi Työmies-lehden agitaattorina ja Suomen sosialidemokraattisen puolueen puhujana 1904–1913. Suomen sisällissodan jälkeen Vatanen oli vankilassa poliittisista syistä. Viimeksi Vatanen oli Osuusliike Elannon palveluksessa yövahtina. Sisällissodan jälkeen Vatanen erkaantui sosialidemokraateista ja siirtyi kannattamaan sosialistista työväenpuoluetta.
Vatanen oli sosialidemokraattien kansanedustajana 1914–1917 edustaen Uudenmaan läänin vaalipiiriä.
Vatanen on haudattu Malmin hautausmaalle. Hänen hautapatsaansa paljastettiin toukokuussa 1926.
Aiheesta muualla

Vatasen seurat – Mikä mies oli veli Vatanen? (Iin Sosialidemokraatit ry)  (Arkistoitu – Internet Archive)
"Veli Vatasen" voimallinen toivomus 25 vuotta sitten, Hämeen Kansa, 08.06.1938, nro 67, s. 3, Kansalliskirjaston digitaaliset aineistot
Eräs 25-vuotisjuhla, Kurikka, 01.11.1913, nro 21, s. 3, Kansalliskirjaston digitaaliset aineistot
Julkea häväistys, Kurikka, 01.12.1913, nro 22-23, s. 15, Kansalliskirjaston digitaaliset aineistot
Benoît Pedretti

| 0 | 1 | 2 |
| --- | --- | --- |

Henkilötiedot
Koko nimi: Benoît Pedretti
Syntymäaika: 12. marraskuuta 1980 (ikä 43)
Syntymäpaikka: Audincourt, Ranska
Pelipaikka: Keskikenttäpelaaja
Pituus: 177 cm
Lempinimi: Beni
Seura
Seura:  AC Ajaccio
Pelinumero: 28
Junioriseurat
:  FC Sochaux
Seurat
| Vuodet | Seura | O (M) |
| 1999–2004 2004–2005 2005–2006 2006–2011 2011–2013  2013- |  FC Sochaux  Olympique Marseille  Olympique Lyonnais  AJ Auxerre  Lille OSC  AC Ajaccio | 156(6)   31(3)   26(2)   186(18) 81(8) |
Maajoukkue
| 2002–2005 |  Ranska | 22 (0) |
 Seurajoukkueuran tilastot kattavat vain kansalliset sarjat, päivitetty 1. elokuuta 2013.  Maajoukkueuran tilastot päivitetty 22. tammikuuta 2007.
Benoît Pedretti (s. 12. marraskuuta 1980, Audincourt) on ranskalainen jalkapalloilija, joka pelaa nykyisin AC Ajaccion riveissä Ranskan liigassa.
Pedrettin ura oli kovassa nousukiidossa kesällä 2005 maajoukkueen vakiomiehen siirtyessä mestarijoukkue Olympique Lyonnais'n riveihin. Mies ei kuitenkaan onnistunut vakiinnuttamaan asemiaan, ja syksyllä 2005 hän pelasi myös toistaiseksi viimeisen maaottelunsa. Pedretti jätti Lyonin jo kauden 2005/06 jälkeen siirtyen AJ Auxerreen, jota hän edusti viiden kauden ajan. Auxerressa Pedretti kohosi jälleen liigan tärkeiden keskikenttäpelaajien joukkoon. Kesällä 2011 Pedretti siirtyi Lilleen kolmivuotisella sopimuksella. Kokenut Pedretti oli LOSCin avauskokoonpanon pelaaja kahden kauden ajan. Valmentaja Rudi Garcian jätettyä seuran kesällä 2013 Pedretti siirtyi AC Ajaccioon.
Saavutukset

Maanosaliittojen cupin mestaruus 2003 (Ranska)
Ranskan mestaruus 2006 (Olympique Lyonnais)
Ranskan liigacupin voitto 2004 (FC Sochaux
Ranskan supercupin voitto 2005 (Olympique Lyonnais)
Ranskan kakkosliigan voitto 2001 (FC Sochaux)
Bernt Fredrik von Konow

Bernt Fredrik von Konow (28. helmikuuta 1772 Åby – 15. huhtikuuta 1822 Espoo) oli suomalainen sotilas ja virka- ja valtiopäivämies.
Von Konowin vanhemmat olivat everstiluutnantti Johan Gustaf von Konow ja Elsa Ulrika Glansenstierna. Von Konow avioitui ensimmäisen kerran 1796 ja toisen kerran 1821 Sofia Lovisa Sneckenströmin kanssa. Hän oli kersantti laivastossa 1779 ja vänrikki Uudenmaan jalkaväkirykmentissä 1781. Laivastoon hänet komennettiin uudelleen 1788 vänrikkinä. Luutnantti Oulun rykmentissä von Konow oli 1790 ja tullimestari 1791 ja samalla Uudenmaan jalkaväkeen sijoitettu luutnantti. Uudenmaan rykmentin vänrikki hän oli 1801 ja luutnantti 1802. Hämeenlinnan rykmenttiin  kesäkuussa 1802 sijoitettuna hän palveli sotilaana joulukuuhun 1804 asti. Von Konow oli kruununnimismies Espoon pitäjässä 1820. Hän oli edustaja aatelissäädyssä Porvoon valtiopäivillä 1809.
Burkina Fason jalkapallomaajoukkue

Burkina Fason jalkapallomaajoukkue, lempinimeltään Orit, edustaa Burkina Fasoa kansainvälisissä jalkapallo-otteluissa. Joukkuetta hallinnoi Burkina Fason jalkapalloliitto, Fédération Burkinabé de Foot-Ball. Joukkue oli vuoteen 1984 Ylä-Voltan jalkapallomaajoukkue. Joukkueen paras sijoutus Afrikan-mestaruuskilpailuissa tuli vuonna 2013, jossa maa saavutti hopeaa. Sitä ennen paras sijoitus oli neljäs vuonna 1998, kun joukkue isännöi kisoja.
Menestys maailmanmestaruuskilpailuissa

1930-1974 - ei osallistunut
1978 - ei selvinnyt karsinnoista
1982 - ei osallistunut
1986 - ei osallistunut
1990 - ei selvinnyt karsinnoista
1994 - vetäytyi
1998–2018 - ei selvinnyt karsinnoista
Menestys Afrikan-mestaruuskilpailuissa

1957-1965 - ei osallistunut
1968 - ei selvinnyt karsinnoista
1970 - vetäytyi
1972 - vetäytyi
1974 - ei selvinnyt karsinnoista
1976 - ei osallistunut
1978 - 1. kierros (Ylä-Volta)
1980 - ei osallistunut
1982 - ei selvinnyt karsinnoista
1984-1988 - ei osallistunut
1990 - ei selvinnyt karsinnoista
1992 - ei selvinnyt karsinnoista
1994 - vetäytyi kesken karsintojen
1996 - 1. kierros
1998 - neljäs (Isäntämaana)
2000 - 1. kierros
2002 - 1. kierros
2004 - 1. kierros
2006-2008 - ei selvinnyt karsinnoista
2010 - 1. kierros
2012 - 1. kierros
2013 - Hopeaa
2015 - 1. kierros
2017 - Pronssia
2019 - ei selvinnyt karsinnoista
2021 - neljäs
Merkittäviä pelaajia

Abdoulaye Cissé
Amadou Coulibaly
Moumouni Dagano
Yssouf Koné
Siaka Ouattara
Kassoum Ouédraogo
Rahim Ouédraogo
Lamine Traoré
Entisiä valmentajia

Paulo Duarte
Gernot Rohr
Bahrainin ritarikunta

Ritarikunnan luovutustilaisuus kenraaliluutnantti Charles Hornerille vuonna 2011.
Bahrainin ritarikunta (arab. وسام البحرين‎, Wisām al-Baḥrayn) on bahrainilainen ritarikunta, joka on perustettu vuonna 1977 emiiri Isa ibn Salman Al Khalifan käskystä. Sitä myönnetään tunnustuksena valtion hyväksi tehdyistä ansioista niin sotilas- kuin siviilihenkilöillekin.
Ritarikunta on jaettu viiteen luokkaa:
I luokka
II luokka
III luokka
IV luokka
V luokka
Carles Puyol

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Carles Puyol i Saforcada
Syntymäaika: 13. huhtikuuta 1978 (ikä 46)
Syntymäpaikka: La Pobla de Segur, Espanja
Pelipaikka: puolustaja
Pituus: 178 senttimetriä
Junioriseurat
1993–1995: Pobla de Segur
1995–1997: Barcelona
Seurat
| Vuodet | Seura | O | (M) |
| 1997–2000 | Barcelona B | 89 | (6) |
| 1999–2014 | Barcelona | 392 | (12) |
| Yhteensä | Yhteensä | 481 | (18) |
Maajoukkue
| 2000–2013 | Espanja | 100 | (3) |
 Seurajoukkueuran tilastot kattavat vain kansalliset sarjat.
| Mitalit> Maa:   Espanja.Miesten jalkapallo.MM-kilpailut  | Mitalit> Maa:   Espanja.Miesten jalkapallo.MM-kilpailut  | Mitalit> Maa:   Espanja.Miesten jalkapallo.MM-kilpailut  | Maa:   Espanja> Miesten jalkapallo. |
| --- | --- | --- | --- |
|  Kultaa | Etelä-Afrikka 2010 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Itävalta ja Sveitsi 2008 | Jalkapallo |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Etelä-Afrikka 2009 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | Jalkapallo |  |
Carles Puyol i Saforcada (s. 13. huhtikuuta 1978 La Pobla de Segur, Barcelonan maakunta, Espanja) on entinen espanjalainen jalkapalloilija. Puyolin seurajoukkue oli Barcelona, jossa hän pelasi koko ammattilaisuransa ajan. Puyol oli joukkueensa kapteeni, ja erittäin pidetty persoona Kataloniassa syntyperänsä, seurauskollisuutensa sekä pelikentällä uhrautuvan taisteluasenteensa vuoksi. Hän oli pelipaikaltaan keskuspuolustaja, mutta aloitti uransa oikeana laitapuolustajana.
Puyol kuului myös Espanjan maajoukkueen vakiokalustoon. Hän oli yksi tärkeimmistä yksittäisistä pelaajista maajoukkueessaan, kun Espanja voitti Euroopan-mestaruuden vuonna 2008. Hän johti Espanjan puolustuslinjaa ja muodosti Carlos Marchenan kanssa kisojen parhaan keskuspuolustajaparin, mistä oli osoituksena valinta EM-kisojen tähdistöön. Menestys jatkui vuoden 2010 maailmanmestaruuskilpailuissa, jossa Espanja voitti mestaruuden ja Puyol valittiin jälleen tähdistöjoukkueeseen. Hän teki 1–0-voittomaalin turnauksen välieräottelussa Saksaa vastaan. Vuoden 2012 EM-turnauksessa Puyol ei mahtunut mukaan Espanjan maajoukkueeseen loukkaantumistensa vuoksi.
Puyolin menestys hänen keskuspuolustajalle pienehköstä koostaan huolimatta perustuu vahvaan fysiikkaan, juoksuvoimaan, oikea-aikaisiin taklauksiin ja pelinlukutaitoon. Tämän pelinlukutaidon ansiosta Puyol teki usein joukkueelleen tärkeitä syötönkatkoja ja pallonriistoja paljon keskuspuolustajien tavanomaista pelialuetta ylempänä. Nämä ominaisuudet yhdistettynä muun muassa seurauskollisuuteen ovat nostaneet Puyolin yhdeksi kaikkien aikojen maailman arvostetuimmista keskuspuolustajista.
Puyol ilmoitti 5.3.2014 jättävänsä FC Barcelonan tuon kauden jälkeen. Hän oli kärsinyt tuolla kaudella loukkaantumisista, jotka ovat rajoittaneet hänen peliaikaansa. Sopimuksen oli tarkoitus kestää kesään 2016, mutta se purettiin yhteisymmärryksessä.
– Tarvittavalle tasolle palaaminen on ollut kahden operaation jälkeen odotettua vaikeampaa, Puyol kertoi.
Saavutukset

Seurajoukkue
Espanjan pääsarjamestaruus: 2005, 2006, 2009, 2010, 2011
Espanjan cup: 2009
Espanjan supercup: 2005, 2006, 2009, 2010, 2011
Mestarien liiga: 2006, 2009, 2011
Euroopan supercup: 2009, 2011
Seurajoukkueiden maailmanmestaruus: 2009, 2011
Maajoukkue
Olympiahopea: 2000
Euroopan-mestaruus: 2008
Maailmanmestaruus: 2010
Henkilökohtaiset
Euroopan paras oikea laitapuolustaja: 2002
Mestarien liigan vuoden puolustaja: 2006
Bernt H. O. F. Løppenthin

Bernt Hartwig Ove Fabricius Løppenthin (13. toukokuuta 1904 Lekkende, Tanska – 19. marraskuuta 1994) oli tanskalainen lintutieteilijä ja lääkäri.
Løppenthin opiskeli sekä lääkäriksi (1929) että eläintieteilijäksi (1934). Hän työskenteli lääkärinä vuosina 1933–1938, kunnes sai pääkirjastonhoitajan viran Kööpenhaminan yliopiston kirjastosta. Tässä virassa hän työskenteli eläkkeelle jäämiseensä saakka.
Løppenthin liittyi Tanskan lintutieteelliseen yhdistykseen 1923, toimitti yhdistyksen lehteä Dansk Ornithologisk Forenings Tidsskriftiä 1931–1937, toimi sihteerinä 1941–1960, ja hallituksen jäsenenä 1931–1960. Hän liittyi American Ornithologists' Unioniin 1928 ja valittiin seuran kirjeenvaihtajajäseneksi 1959.
Løppenthin vietti Koillis-Grönlannissa kesän 1930 tutkien lintuja. 1937–1938 hän osallistui Persianlahdelle suuntautuneelle kalatieteelliselle tutkimusmatkalle. 1967 Løppenthin julkaisi teoksen Danske Ynglefugle i fortid og nutid. Historiske og faunistiske undersøgelser over fuglenes indvandring , forekomst og livsvilkår i Danmark (Odense, 1967).
Løppenthin nimesi tunturikihun (Stercorarius longicaudus) alalajin pallescens vuonna 1932.
Beloje (järvi Samolvan pitäjässä, Outovan piiri)

| Beloje Белое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue,  Outovan piiri
Piiri:  Pihkovan alue,  Outovan piiri
Koordinaatit:  58°24′21″N, 27°52′11″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Želtšan valuma-alue
Laskujoki:  Belskij-oja Želtšaan
Mittaustietoja
Pinnankorkeus:  noin 30 m  mpy. 
Pituus:  1,2 km 
Leveys:  0,7 km 
Pinta-ala:  67 ha 
Tilavuus:  0,00094 km³ 
Keskisyvyys:  1,4 m 
Suurin syvyys:  2,6 m 
Valuma-alue:  5,16 km² 
Saaria:  ei saaria
 fiBeloje 
Beloje tai Belskoje tai Nizovskoje (ven. Белое, Бельское, Низовское) on järvi Luoteis-Venäjällä Pihkovan alueen Outovan piirissä. Järven nimen alkuosa (ven. бело-, belo-) tarkoittaa valkoista ja Beloje on järven nimenä melko yleinen. Sen voisi vapaasti suomentaa Valkijärvi tai Valkojärvi.
Maantietoa

Järvi on 1,2 kilometriä pitkä, 0,7 kilometriä leveä ja sen pinta-ala on 67 hehtaaria. Se sijaitsee Nizovitsyn (ven. Низовицы) kylän pohjoispuolisen suoalueen itäreunassa. Metsäiset tai avonaiset suoalueet määrittävät järven ilmeen täysin. Järvi on autio.
Luontoarvoja

Järvessä elää ainakin hauki, särki, ahven, kiiski, ruutana, suutari, allikkosalakka ja mutakala. Järven pohja on mutaa, mutta itärannalla on rakennettu hiekkaranta. Rannikko on alavaa suomaata ja lähialueet soistunutta metsämaata.
Vesistösuhteita

Beloje sijaitsee Želtšan valuma-alueella. Želtša on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven pohjoispuolella sijaitsee pieniä suolampia, joiden laskusuunnista ei ole tietoa. Sen valuma-alueen koko on 5,16 neliökilometriä , mikä sisältänee myös ympärivää suomaata. Järven itärannasta lähtee itään päin 850 metriä pitkä laskuoja Belskij (ven. Бельский), joka laskee Želtšan tulvatasangon alapäästään maatuneeseen putaaseen. Laskuojassa oli 1970-luvulla säännöstelypato, joka on poistettu käytöstä.
Huomautuksia

↑  Järven vedenpinnan korkeus on maaston alavuuden takia lähes samalla korkeudella kuin viereisen järven Velinon korkeus ja Peipsijärven korkeus eli 30 metriä mpy.
1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
BC Prievidza

| BC Prievidza |
| --- | --- |
Liiga:  Extraliga
Perustettu:  1947
Areena:  Niké Aréna
Kotipaikka:  Prievidza, Slovakia
Mestaruudet:   4× Slovakian mestaruus  2× Tšekkoslovakian mestaruus 
Kotisivu:  pdbasket.com
BC Prievidza on slovakialainen koripalloseura Prievidzan kaupungista.
Seura perustettiin vuonna 1947 nimellä Sokol Prievidza ja on sittemmin tunnettu useilla eri nimillä. Prievidza voitti Tšekkoslovakian mestaruuden vuosina 1989 ja 1993, ja Slovakian mestaruuden se on voittanut vuosina 1994, 1995, 2012 ja 2016. Menestysvuosinaan Prievidza on kilpaillut myös eurooppalaisissa seurajoukkuekilpailuissa.
Aiheesta muualla

Joukkue eurobasket.com-sivustolla (englanniksi)
Seuran verkkosivut (slovakiksi)
Assassin’s Creed Syndicate

| Assassin’s Creed Syndicate |
| --- | --- |

Kehittäjä:  Ubisoft Quebec
Julkaisija:  Ubisoft
Jakelija:  Steam, Ubisoft Connect, Microsoft Store, Ubisoft Store, Google Stadia, Epic Games Store, PlayStation Store ja Amazon Luna
Ohjaaja:  Marc-Alexis Côté
Tuottaja:  François Pelland
Suunnittelija:  Scott Phillips
Käsikirjoittaja:  Jeffrey Yohalem
Säveltäjä:  Austin Wintory Tripod
Pelisarja:  Assassin’s Creed
Pelimoottori:  AnvilNext
Julkaistu:  PlayStation 4, Xbox One 23. lokakuuta 2015 Windows 19. marraskuuta 2015
Lajityyppi:  toimintaseikkailu, hiiviskely
Pelimuoto:  yksinpeli
Ikäluokitus:  CERO: Z (alkaen 18 vuotta)  ESRB: Alkaen 17 vuotta  PEGI 18  USK 16 
Alusta:  Microsoft Windows, PlayStation 4, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK    : 
| Assassin’s Creed Syndicate> Yhteispisteet.Kerääjä | Assassin’s Creed Syndicate> Yhteispisteet.Pisteet |
| --- | --- |
GameRankings: 80,87 % (Xbox One) 76,87 % (PlayStation 4)
Metacritic: 78/100 (Xbox One) 76/100 (PlayStation 4)
Arvostelupisteet
Julkaisu: Pisteet
Game Informer: 9/10
Gamereactor: 8/10
GameSpot: 9/10
GamesRadar: 
IGN: 8,2/10
Assassin’s Creed Syndicate on Ubisoft Quebecin kehittämä ja Ubisoftin julkaisema Assassin’s Creed -pelisarjaan kuuluva toimintaseikkailupeli. Peli julkaistiin PlayStation 4:lle ja Xbox Onelle lokakuussa 2015, ja 19. marraskuuta peli julkaistiin myös Microsoft Windowsille. Syndicate on pääsarjan yhdeksäs osa ja jatko-osa pelille Assassin’s Creed: Unity.
Peli sijoittuu vuoden 1868 Lontooseen, jossa vallitsee teollinen vallankumous. Pelattavat hahmot ovat kaksoset Jacob ja Evie Frye, jotka taistelevat järjestäytynyttä rikollisuutta ja temppeliherroja vastaan viktoriaanisessa suurkaupungissa.
Pelaaminen

Pelaaja voi vapaasti vaihdella liikkumistaan kahden päähenkilön välillä. Pelaaminen Jacob Fryella painottuu vahvuuteen ja yhteenottoihin, kun taas Evie on tehokkaampi hiiviskelyssä. Pelihahmojen varusteisiin on saatavissa muun muassa revolveri, miekka, kukri ja nyrkkirauta. Uudet tekniset apuvälineet nopeuttavat kiipeilyä.
Syndicaten Lontoo-pelimaailman on todettu olevan noin 30 % suurempi kuin Pariisi Assassin’s Creed: Unityssa.
Syndicatessa ei ole useissa edellisissä osissa nähtyä moninpeliä. Pääsarjan peleistä moninpeli puuttuu Syndicaten lisäksi vain alkuperäisestä Assassin’s Creedistä ja Assassin’s Creed II:sta.
Kehitys

Ubisoft Quebecin Syndicate on Ubisoft Sofian kehittämän Assassin’s Creed Roguen jälkeen toinen Assassin’s Creed -peli, jota ei ole kehittänyt Ubisoft Montreal. Ubisoft Quebec on aiemmin avustanut Ubisoft Montrealia kehittämällä ladattavat lisäsisällöt The Tyranny of King Washington ja Freedom Cry peleihin Assassin’s Creed III ja Assassin's Creed IV: Black Flag.
Peli tunnettiin kehitysvaiheessa nimellä Assassin’s Creed Victory.
Vastaanotto

Assassin’s Creed Syndicate on saanut positiivisia arvioita. Kriitikot ovat kehuneet muun muassa pelin ulkonäköä ja hahmoja, erityisesti päähenkilöitä Jacob ja Evie Fryeta sekä pelin antagonistia. GameSpotin Alexa Corriea kutsui pelin taistelumekaniikkaa sulavaksi ja kehui uutta kiipeilyvälinettä, rope launcheria.     Itseään toistava pelattavuus ja ”latteaksi” kutsuttu lopetus ovat kuitenkin keränneet kritiikkiä. IGN:n Daniel Krupa antoi pelille 8,2 pistettä kymmenestä ja kehui pelimaailmaa ja ”hilpeää” juonta, mutta sanoi taistelun toistavan itseään. Yleisesti ottaen pelimekaniikan on todettu kehittyneen Assassin’s Creed: Unitysta.
Syndicate on Assassin’s Creed -sarjan toiseksi vähiten myydyin peli Assassin’s Creed Roguen jälkeen.